## **Lisa 1 Tehniline kirjeldus**

Hankija: Saku Vallavalitsus (75019738)

Hankemenetluse nimetus: Saku mõisapargi teede projekteerimine

Menetluse liik: väikehange

Asukoht: **Saku vald**

**Saku alevik, Juubelitammede tee 2 // 4 // Saku mõisapark. katastritunnus 71801:005:0536**

Omanik: **Saku vald**

Käesolev tehniline kirjeldus on koostatud Saku vallas Saku alevikus Saku mõisapargi teede projekteerimiseks.

1. **Üldist**
	1. Projekti koostamisel võtta aluseks:
		1. ArtesTerrae OÜ 2009. a töö „Saku mõisapargi heakorrastuse põhiprojekt“ töö nr 52KP08 p.3.7 (Teed ja liiklus) ja p.5.3 (Teed ja platsid);
		2. Saku mõisapargi heakorrastuse põhiprojekt “Teede plaan ja sidumine“;
		3. ArtesTerrae OÜ 2009. a töö „Saku mõisapargi heakorrastuse põhiprojekt“ töö nr 52KP08 „Teede ristlõiked“;
		4. TK Lisa 4. ArtesTerrae OÜ 2008.a „Saku mõisapargi heakorrastuse eelprojekt. Koondplaan“ töö nr 68KP07;
		5. ArtesTerrae OÜ 2007. a „Saku mõispargi muinsuskaitse eritingimused“ töö nr 68 ET07;
		6. Geodeesia 24 poolt 27.07.2020 koostatud töö nr 406020 Juubelitammede 4 lähiümbrus (maa-ala plaan tehnovõrkudega);
		7. Saku mõisapargi välisvalgustuse teostusjoonis GEOPLAN EESTI OÜ töö nr 22169;
		8. OÜ Akrit Saku mõisapargi sildade teostusjoonis töö nr TJ-194-21.
	2. Projekti koostamise käigus tuleb teostada kõik vajalikud uuringud ja taotleda võrguvaldajatelt lähteandmed tehnovõrkude kohta.
	3. Projekt peab sisaldama mõisapargi teede ehitamise terviklahendust koos kõikide vajalike eriosade lahendustega.
2. **Projekti koosseis ja vormistamine**
	1. Ehitusprojekt koostada või kontrollida vastavat ja kehtivat kutsepädevust omava juriidilise või füüsilise isiku poolt.
	2. Projekti koostamisel lähtuda kehtivatest Eesti Vabariigi õigusaktidest ja standarditest (EVS):
		1. majandus- ja taristuministri 05.08.2015 määrus nr 106 „Tee projekteerimise normid“ koos lisaga „Maanteede projekteerimisnormid“;
		2. majandus- ja taristuministri 02.07.2015 määrus nr 82 „Tee ehitusprojektile esitatavad nõuded“;
		3. majandus- ja taristuministri 03.08.2015 määrus nr 101 „Tee ehitamise kvaliteedi nõuded“ koos lisadega;
		4. majandus- ja taristuministri 14.07.2015 määrus nr 92 „Tee seisundinõuded“ koos lisadega;
		5. EVS 843:2016 Linnatänavad.
		6. EVS 613:2001 Liiklusmärgid ja nende kasutamine;
		7. EVS 614:2008 Teemärgised ja nende kasutamine;
		8. majandus- ja taristuministri 13.07.2015 määrus nr 90 „Liikluskorralduse nõuded teetöödel“;
		9. majandus- ja taristuministri 14.04.2016 määrus nr 34 „Topo-geodeetilisele uuringule ja teostusmõõdistamisele esitatavad nõuded“. Töövõtja vastutab topo-geodeetiliste uuringute piisava mahu ning täpsuse eest;
		10. Saku Vallavolikogu 11.06.2009 määrus nr 6 „Saku valla kaevetööde eeskiri“.
3. **Muinsuskaitse tingimused puude ja põõsaste kaitse kohta**
	1. Keelatud on igasugune puude ja põõsaste kasvujõuetuseni vigastamine. Töötavad masinad tekitavad eelnevalt kaitsmata puudele kergesti mehaanilisi vigastusi, mis nõrgendavad puude elujõudu ning on soodsaks asupaigaks kahjuritele ja haigustele. Seetõttu enne ehitustööde algust tuleb määratleda puude kaitsetsoon, et kaitsta puid ehitustööde käigus tekkida võivate vigastuste ja kahjustuste või otsese hävimise eest.
	2. Juhul, kui ehitustööde käigus on vajalik masinate sisenemine kaitsetsooni, tuleb paigaldada puutüvedele kaitse. Tüve ümber paigaldatakse püstised lauad, laudade vahele pannakse pehmendus (kivivill, nt kaabli või drenaaži plastiktoru vm materjal).
	3. Juhul, kui puude oksad jäävad ette ja okste ülessidumine ei lahenda probleemi, tuleb segavad oksad vastava kutsestandardiga spetsialisti poolt eemaldada, mitte masinatega katki rebida.
	4. Masinate sisenemisel või ehitusmaterjali ladustamisel juurestiku kaitsevööndisse tuleb võtta kasutusele mulla tihenemist vältivad meetmed. Selleks saab kasutada survet ühtlasemalt jaotavaid metallplaate, kärgmatte või geotekstiilile paigaldatavat 15...30 cm paksust multšikihti (puiduhake, killustik).
	5. Juhul, kui kaevetööde käigus paljastuvad juured, siis üle 2,5 cm läbimõõduga juured tuleb labidaga lahti kaevata ja läbi lõigata sae või kääridega. Jämedate juurte katki rebimine masinatega ei ole lubatav, sest see kahjustab puid oluliselt.
	6. Juhul, kui kaevetööde käigus jääb kaevik pikemaks ajaks kui paar päeva lahtiseks, tuleb paljastunud puujuuri kaitsta külmumise või kuivamise eest. Selleks paigaldatakse kaevise juurepoolsele küljele vaiad, mille vahele tõmmatakse kangas. Juurte ja kanga vahe täidetakse turba ja liivasegust kihiga. Kuival perioodil tuleb turba-liivasegu ja puud kasta. Mittekõdunev kangas tuleb kaevise kinni ajamisel eemaldada.
4. **Vormistus**
	1. Projekt peab olema vastavuses kehtivate normdokumentidega ja õigusaktidega.
	2. Projektis esitada kavandatava pargiteede võrgustiku lahendus ning selle vastavus ArtesTerrae OÜ 2009. a tööle „Saku mõisapargi heakorrastuse põhiprojekt“ töö nr 52KP08 p.3.7 (Teed ja liiklus) ja p.5.3 (Teed ja platsid) ja standarditele.
	3. Pargi teede joonised koostada järgmises mõõtkavas: asendiplaan M1:500, liiklusskeem M1:500, vertikaalplaneerimine M1:500, tehnovõrkude koondplaan M1:500, konstruktiivsed lõiked iseloomulikematest kohtadest 1:50, katete taastamise plaan väljaspool töömahtude piire (vajadusel) M1:500.
	4. Projekti koosseisus esitada ristlõiked keerukamatest kohtadest. Koostada liikluskorraldusvahendite paigutusskeem.
	5. Projekt vormistada vastavalt standardile EVS 932:2017 „Rajatise ehitusprojekt“.
	6. Ehitusprojekti koosseisus esitada situatsiooniskeem M 1:10000, kus tähistada projekteeritavate teede asukoht ja ulatus.
	7. Tehnovõrkude plaan esitada aktuaalsel geodeetilisel alusplaanil mõõdus M 1:500, mis kajastab ehitisi ja rajatisi vähemalt 15 m ulatuses projekteeritavast teest.
	8. Ehitusprojekti kausta lisada projekteerimistingimused, tehniline kirjeldus ja võrguvaldajate tehnilised tingimused.
	9. Projektis esitada materjalide spetsifikatsioon ja üldistatud töömahtude tabel, mis peab sisaldama kõiki töömahtusid (sh täitedokumentatsiooni), ning eeldatavat ehitusmaksumust.
	10. Projekt vormistada eesti keeles 2 eksemplaris (köite formaat A4, sh lehe max pikkus võib olla kahekordne A3 formaadi pikkus) ja ühes eksemplaris CD-l või muul analoogsel elektroonilisel andmekandjal. Vajadusel koostab töövõtja oma kulul täiendavad projektid kommunikatsioonide valdajatele
5. **Eritingimused**
	1. Mõisapargi teede ristlõigete lahendused kooskõlastada eelnevalt Tellijaga.
	2. Mõisapargi teede projektis esitada ettepanekud ja projekteerida lahendused kavandatava teede võrgu ühendamiseks piirkonna olemasolevate kõnni- ja kergliiklusteedega.
	3. Projektis arvestada erivajadustega inimestega suutlikkusega.
	4. Näha ette sobivatesse kohtadesse pargipinkide ja prügikastide paigaldamine. Arvestada seejuures olemasoleva projektlahenduse ja välisvalgustuse teostusega.
	5. Projektis arvestada Saku aleviku keskpromenaadi arhitektuurse lahendusega.
	6. Projektis esitada ettepanek teede etapiviisiliseks välja ehituseks.
	7. Mõisapargi teede projektlahendus kooskõlastada eelnevalt Saku Vallavalitsuse majandusteenistusega (esitatav projekt peab sisaldama kogu dokumentatsiooni ja projekteerija kutsetaset ning tunnistuse numbrit).
6. **Kooskõlastused**
	1. Topo-geodeetilisele maa-ala plaanile kantud projekteeritavate pargiteede asukoha valikud kooskõlastada enne ehitusprojekti koostamist Saku Vallavalitsuses.
	2. Ehitusprojekt kooskõlastada tehnilised tingimused väljastanud asutuste ja ettevõtetega.
	3. Kooskõlastused ja seisukohad projekti kohta esitada ehitusprojekti koosseisus.
	4. Ehitusprojekt kooskõlastatakse ehitusloa taotluse või ehitusteatise menetluse käigus vajadusel:
		1. Muinsuskaitseametiga;
		2. Keskkonnaametiga;
		3. AS-ga Saku Maja;
		4. AS Gaasivõrk;
		5. Telia Eesti AS-ga;
		6. Elektrilevi OÜ-ga;
		7. Saku Õlletehas AS-ga.
		8. teiste puudutatud tehnotrasside valdajatega;
		9. Saku Vallavalitsuse majandusteenistusega;
		10. puudutatud naaberkinnistute omanikega.
7. **Ehitusloa taotlemine ja ehitusteatise menetlemine**
	1. Ehitusloa saamiseks või ehitusteatise menetlemiseks esitada ehitusprojekt ja muu dokumentatsioon komplekteeritult vastavalt ehitisregistri juhendile digitaalselt ehitisregistri kaudu Saku Vallavalitsusele läbivaatamiseks koos ehitusloa taotluse või ehitusteatisega.
	2. Ehitusprojekti kausta/konteinerisse lisada või saata elektronpostiga aadressil saku@sakuvald.ee digitaalne asendiplaan (dwg-failina).

Lisad:

TK Lisa 1. ArtesTerrae OÜ 2009. a töö „Saku mõisapargi heakorrastuse põhiprojekt“ töö nr 52KP08 p.3.7 (Teed ja liiklus) ja p.5.3 (Teed ja platsid).

TK Lisa 2. Saku mõisapargi heakorrastuse põhiprojekt “Teede p+laan ja sidumine.”

TK Lisa 3. ArtesTerrae OÜ 2009. a „Saku mõisapargi heakorrastuse põhiprojekt“ töö nr 52KP08 „Teede ristlõiked“;

TK Lisa 4. ArtesTerrae OÜ 2008.a „Saku mõisapargi heakorrastuse eelprojekt. Koondplaan“ töö nr 68KP07.

TK Lisa 5. ArtesTerrae OÜ 2007. a „Saku mõispargi muinsuskaitse eritingimused“ töö nr 68 ET07;

TK lisa 6. Geodeesia 24 poolt 27.07.2020 koostatud töö nr 406020 Juubelitammede 4 lähiümbrus ( maa-ala plaan tehnovõrkudega;

TK Lisa 7. Saku mõisapargi välisvalgustuse teostusjoonis GEOPLAN EESTI OÜ töö nr 22169;

TK Lisa 8. OÜ Akrit Saku mõisapargi sildade teostusjoonis töö nr TJ-194-21

Tehnilise kirjelduse koostas Toivo Alasoo, käiduspetsialist

tel 5054050, e-post toivo.alasoo@sakuvald.ee